રાજકોટ શહેરમાં આ પ્રોજેક્ટ કાર્યરત્ત થતા કેવા કેવા ઉમદા પરિણામો પ્રાપ્ત થઇ રહયા છે તે વિશે વાત કરતા માન. પ્રધાનમંત્રીએ કહ્યું હતું કે, રાજકોટ આઈ-વે પ્રોજેક્ટના સીસીટીવી સર્વેલન્સને કારણે રાજકોટમાં છેલ્લા છ માસમાં ક્રાઈમ રેઈટ નોંધપાત્ર રીતે નીચો ઉતર્યો છે. ઉપરાંત, રાજકોટ આઈ-વે પ્રોજેક્ટના ઈન્ટીગ્રેટેડ કમાન્ડ એન્ડ ક્ધટ્રોલ સેન્ટર દ્વારા મહાનગરપાલિકાની સફાઈ કામગીરી, સોલિડ વેસ્ટ મેનેજમેન્ટ સિસ્ટમ ઉપર સતત નિગરાની રહેવાથી આ કામગીરી વધુ અસરકારક બની છે.